Venes hakkas 1. jaanuarist kehtima seaduseparandus, mis lubab erastada kultuurimälestisi. Moratoorium erastamisele, mis kehtis 2002 aastast, on tühistatud. Rossvjazohrankulturõ juhi Boris Bojarskovi sõnul kuuluvad esimeses järjekorras privatiseerimisele eravalduses olnud hooned nagu mõisad, mõisate juures asunud kirikud ja kabelid. Kultuuriministeeriumi andmetel on selliseid objekte üle Venemaa ca 90 000. Kuigi enamus neist on väga hullus seisus, leidub kindlasti midagi,  mille pärast tasub pingutada.  Seaduseparandus on järjekordne näide sellest, kuidas riik keeldub täitmast riigi funktsioone ja üritab veeretada kuluartiklid enda kaelast ära. Kohtadel luuakse spetsiaalne aparaat, kes hakkab vastutama objektide korrashoiu eest. Ühtlasi saab see õiguse objekte müüa ja rentida. Praegu ei tea venelased ka ise, mis seisukorras mälestised on. Kavas on koostada üleriigiline kultuurimälestiste register ja teha ekspertiis. Võib-olla ei meeldinud kellelegi, et igasugused Alekperovid  soetavad välismaal kinnisvara. Nüüd avaneb võimalus igamehel oma patriotismi näidata. Shotimaal asetseva lossi asemel võib osta mõne Trubestkoidele kuulunud mõisa. Nii nagu Abramovitš ostis pärast Chelseat Vene jalgpalliklubi.